**LOODUSVÄÄRTUSED**

**Uue-Kabja rändrahn ehk Vanapagana kabi**

Sookuninga looduskaitsealal Tuuliku külas.

Rahn on 3,3 m kõrge ja ümbermõõt on 22 m.

Väidetavalt lõi pikne rahnu neljaks.

Võeti looduskaitse alla 1940. ja arvati välja 2020. aastal.

Rahn meenutab kabjajälge ja sellest on saanud nime Kabja ja Uus-Kabja talu.

**Leissaare tamm**

Saarde külas Kilingi-Nõmme – Tali tee ääres.

Tamm on 21 m kõrge, tüve ümbermõõt 412 m ja võra läbimõõt 22,5 m (2023. a andmed). Võeti loodukaiste alla 1959. aastal.

**Tõitoja ürgorg**

Reiu jõgi voolab Tõitoja käärus ümber liivakünka, moodustades Lodja külas looduskauni kuni 8 meetri kõrguse paljandi. Liivapaljandi kohal paljandub jõe põhjas laiguti paas. Looduskaunist ürgorgu on võrreldud Taevaskojaga. Ala kuulub Pärnumaa väärtuslike maastike hulka.

**Vardja paljand**

Reinse külast läbivoolavas Halliste jões paikneb ürglooduse objekt, Vardja aluskivi paljand. Jõe põhjas paljandub siledate platoodena aluskivipõhjaline paas.

Vardja aluskivi paljandi ja kose kaitseala moodsutati 1964. aastal, objekt hõlmab 4,8 hektarit.

Vardja talu rehielamu on Saarde vallas ainus säilinud ajastule tüüpiline rehielamu ja on ehitismälestisena kaitse all. Talus ja selle ümbruses Halliste jõe kaldal valmis Eesti mängufilm „Ristumine peateega”, mis esilinastus 1999. aastal.

**Allikukivi koopad ja allikas**

Allikukivi koobaste ja allikate kaitseks on moodustatud 17 hektari suurune kaitseala. Allikukivi koopad ja allikas on kantud Eesti ürglooduse raamatusse.

Koopad on uuristatud punakaspruuni liivakivisse ja koobastiku pikkus on 33 meetrit ja koosneb kahest tunnelisarnase käiguga ühendatud grotist.

Koopad avastati 1961. aastal, kui maantee õgvendamise ajal sattus ekskavaator pinnast kaevates maa-alusele tühimikule. Kohale kutsuti geoloogid, kes koostasid koopa detailkirjelduse ja -plaani ning korraldasid koopalae esialgse toestus ja sisenemiseks trepi ehitamise.

Koobastiku peal on sügavad langetuslehtrid. Rahvapärimuse järgi olnud mäe peal kunagi jõukas talu, kus pidulised jätsid kerjuse leivapalukeseta ja too koputanud jalaga kolm korda vastu maad ning talu vajunudki mäe sisse.

**Kõveri Kolmearakse ohvrikivi**

Kõveri külas asuv ohvrikivi on loodusliku pühapaigana kaitse all kui Eesti rahvausundist kõnelev pärimusmälestis. Kolmearakse ohvrikivi on lõhutud kolmeks tükiks, millest põhjapoolseimas otsas on looduslik lohk, kuhu poetatakse münte.

**Karumulla mägi**

Karumulla mägi, rahvasuus Karumölle mägi, on muistsete eestlaste looduslik pelgupaik Kilingi-Nõmme lähedal. Arheoloogiamälestis jääb Sigaste külla.

Ajutiselt, sageli ohu korral, kasutasid inimesed elamiseks pelgupaiku. Looduslikult hästi varjatud kohti, enamasti soo- ja rabasaari. Kilingi-nõmmelased varjusid sõdade ja vallutajate röövretkede eest enamasti metsaga ümbritsetud Karumölle mäele, mis jääb Kulja raba lääneserva.

Looduskaitsjad teavad Karumulla mäge ja selle ümbrust kui metsiste mängupaika, ajaloolased aga kui teisest aastatuhandest pärit arheoloogiamälestist.

**JÄRVED**

(Loendis on Saarde vallas 20 järve, valikus tuntumad)

**Lavi** järv (0,5 ha, kaldajoon 350 m) on paisjärv, mis jääb Saarde külla ja on moodustunud Saarde paisu tõttu. Paisu taga on **Väike-Lavi** järv (0,4 ha, kaldajoon 250 m), mida suurest järvest eraldab jalgtee. Kilingi-Nõmme piirkonna elanike meelispaik suviste sündmuste korraldamisel.

**Veelikse** paisjärv (pindala 2,7 ha, kaldajoon 1340 m)

**Tihemetsa** paisjärv (0,7 ha, kaldajoon 442 m)

Saarde **Sillaotsa** järv (4,9 ha, kaldajoon 1380 ha)

**Rae** järv (9,8 ha, kaldajoon 3948 m)

**Rahumeri** ehk Rahujärv (Kärsu küla, 3 ha, kaldajoon 1480 m=

**Asuja** ehk Laiksaare järv (1,1, kaldajoon 569 m)

**Surjupera** järv (1 ha, kaldajoon 869 m)

**Surju** järv (4,7 ha, kaldajoon 2290 m).